Subvencions a projectes R+D i inversió enfront del COVID19

Barcelona, 11 de maig de 2020

L'11 de maig ha entrat en vigor la resolució de 7 de maig de CDTI que aprova la **convocatòria extraordinària d'ajuts destinats al finançament de projectes de recerca i desenvolupament (R+D) i inversió per a la fabricació de productes relacionats amb l'emergència sanitària provocada per la malaltia COVID-19.**

L'objectiu és incrementar la disponibilitat dels productes considerats d'emergència, contribuir a millorar el tractament de la malaltia en l'actual pandèmia, contribuir a millorar el diagnòstic i el maneig clínic de pacients infectats per SARS-CoV-2 i contribuir al disseny, desenvolupament i implantació de mesures de salut pública per respondre eficaçment a l'epidèmia en curs de SARS-CoV-2.

Els projectes s'han d'adequar a la situació d'emergència sanitària i, per tant, han de permetre una implementació i posada en marxa a curt termini amb resultats concrets, primerencs i oportuns a la situació actual.

**Característiques:**

1. **Projectes de R+D individuals**

Activitats de recerca industrial i/o desenvolupament experimental relacionades amb la COVID-19, incloent la recerca sobre vacunes, medicaments i tractaments, productes sanitaris i equips hospitalaris i mèdics, desinfectants i roba i equips de protecció, així com les innovacions de processos pertinents amb vista a una producció eficient dels productes necessaris.

Hauran d'incloure activitats de recerca industrial i/o desenvolupament experimental, segons les definicions de l'article 2, apartats 85 i 86, del Reglament (UE) nº 651/2014, de 17 de juny de 2014 pel qual es declaren determinades categories d'ajuda compatibles amb el mercat interior en aplicació dels articles 107 i 108 del Tractat (en endavant, Reglament (UE) nº 651/2014, de 17 de juny de 2014).

Beneficiaris: Empreses vàlidament constituïdes, amb personalitat jurídica pròpia i domicili fiscal a Espanya. I centres Tecnològics i/o centres de Suport a la Innovació inscrits en el registre de centres creat pel Reial Decret 2093/2008, de 19 de desembre.

El pressupost elegible màxim serà de 625.000 euros.

Termini: Inici en 2020 i finalització, com a màxim, el 31 d'octubre de 2021.

1. **Projectes d’inversió individuals**

Inversions per a la fabricació de productes relacionats amb la COVID-19. S'inclouen en aquest concepte els medicaments (incloses vacunes) i els tractaments, els seus productes intermedis, els ingredients farmacèutics actius i les matèries primeres; els productes sanitaris, els equips hospitalaris i mèdics (inclosos els respiradors, la roba i l'equip de protecció, i les eines de diagnòstic) i les matèries primeres necessàries per a la seva producció; i les eines de recollida / tractament de dades.

Hauran d’implicar una millora en el procés de producció habitual del beneficiari o un increment de la seva capacitat de producció.

Beneficiaris: Empreses vàlidament constituïdes, amb personalitat jurídica pròpia i domicili fiscal a Espanya.

El pressupost màxim elegible serà de 625.000 euros.

Termini: Durada màxima de sis mesos, a comptar des de la data de concessió de l'ajut. Inici en 2020 i finalització, com a màxim, el 31 d'octubre de 2020.

**Finançament i costos elegibles**

El pressupost màxim d'aquesta convocatòria és de 12.000.000 d'euros. Aquesta quantia podrà ser incrementada en cas de disponibilitat pressupostària. Només es concedirà una ajuda per beneficiari.

La intensitat màxima de les ajudes serà del **80% del pressupost elegible**. La quantia individualitzada dels ajuts es determinarà en funció del cost finançable real del projecte, de les característiques dels beneficiaris i de les disponibilitats pressupostàries.

La totalitat de l'ajuda a cada beneficiari s'efectuarà en un únic pagament en ocasió de la resolució de concessió.

Les despeses elegibles en els projectes de R+D són:

* Costos de personal dedicat al projecte.
* Costos de materials, fungibles, subministraments i productes similars.
* Costos d’investigació contractual, coneixements tècnics i patents adquirides a preu de mercat.
* Consultoria i serveis equivalents.
* Costos relacionats amb l’obtenció, validació i defensa de patents, avaluacions de la conformitat o autoritzacions necessàries per a la comercialització.

En el cas dels projectes d’inversió són:

* Costes de personal dedicat al projecte.
* Costes de materials, subministraments i productes similars.
* Costes d’adquisició d’actius fixos materials i immaterials.
* Costes de contractacions externes necessàries per a la inversió.

En el cas que el projecte hagi començat abans de l'1 de febrer de 2020, només seran elegibles els costos addicionals relacionats amb els esforços d'acceleració o l'ampliació de l'abast del projecte, que s'hagin realitzat a partir de l'1 de febrer de 2020. aquesta circumstància s'ha d'indicar en la memòria tècnica del projecte.

**Subcontractació**

Els beneficiaris podran subcontractar les actuacions subvencionades fins a un percentatge màxim del 65% del pressupost elegible, prèvia autorització en tot cas de l'òrgan concedent en la resolució de concessió de l'ajut.

**Terminis de presentació de sol·licituds**

Els articles 10 a 16 fixen els terminis, documentació necessària i el procés per presentar la documentació així com la seva avaluació i resolució. El termini de presentació de sol·licituds començarà a partir del dia 11 de maig a les 12:00 del migdia i finalitzarà el 15 de desembre de 2020 o fins a l'exhauriment dels fons assignats a aquesta convocatòria, el que serà comunicat a través del web de CDTI. En tot cas, no es podran concedir ajudes més enllà del 31 de desembre de 2020.

L'emplenament i presentació de les sol·licituds per a l'obtenció dels ajuts s'ha de fer obligatòriament a través dels formularis i mitjans electrònics habilitats per a això en la seu electrònica del CDTI (https://sede.cdti.gob.es/), la qual cosa requerirà el registre previ dels sol·licitants en el sistema d'entitats de CDTI.

La resolució del procediment es notificarà als interessats mitjançant la seva publicació en la pàgina web de CDTI, i tindrà tots els efectes de notificació practicada.

**Normativa relacionada**

[Resolució de 7 de maig de 2020 de la Direcció General del Centre per al Desenvolupament Tecnològic Industrial, E.P.E (CDTI) per la qual s’aprova la convocatòria de subvencions a projectes de R+D i d’inversió per fer front a la emergència sanitària declarada per la malaltia COVID-19](https://www.cdti.es/recursos/doc/Programas/Financiacion_CDTI/COVID-19/35630_858520201077.pdf)

[Reial Decret-llei 11/2020, de 31 de març, pel qual s’adopten mesures urgents complementàries en l’àmbit social i econòmic per fer front al COVID-19](https://www.boe.es/diario_boe/txt.php?id=BOE-A-2020-4208).

[Reial Decret-llei 8/2020, de 17 de març, de mesures urgents extraordinàries per fer front a l’impacte econòmic i social del COVID-19](https://www.boe.es/diario_boe/txt.php?id=BOE-A-2020-3824).

[Modificació del Marc Temporal relatiu a les mesures d’ajuda estatal destinades a donar suport l’economia en el context de l’actual brot de COVID-19](https://eur-lex.europa.eu/legal-content/ES/TXT/PDF/?uri=CELEX:52020XC0404(01)&from=EN)